open-index/open-wikipedia-markdown huggingface dataset:
Skeitregter

duimnael|200px|Skeitregter
'n **Skeitregter** is 'n stuk laboratoriumtoerusting wat gebruik word om twee vloeistowwe te skei wat nie mengbaar is nie.

Skeitregters word gewoonlik van glas vervaardig en bestaan uit 'n bol met 'n stopprop van bo en 'n lang steel met 'n kraantjie onderaan. Daar is meestal 'n staander met 'n ringvormige klamp om dit in neer te sit.

Skeitregers word baie gebruik om organiese (reaksie-)oplossings te was deur hulle uit te skud met water. Die water word toegevoeg, die stopprop ingesteek en die mengsel geskud. Die skeitregter word in die staander gesit om die twee vloeistowwe toe te staan te skei onder invloed van die swaartekrag. Die waterige fase het gewoonlik 'n hoë digtheid in vergelyking met die organiese ene. As die skeiding voltooi is, word 'n beker onder die tregter gesit en die kraantjie oopgemaak om net die waterige fase te laat uitloop. Die kraantjie word gesluit en 'n tweede beker gebruik om die organiese fase op te vang. Soms word 'n derde beker gebruik om die bietjie vloeistof van die oorgang op te vang wat moeilik te skei is.

Die proses verwyder baie stowwe wat beter in water as in die organiese fase oplos. Die uitskudding word dikwels herhaal om die suiwering te verbeter.
Benguelastroom

duimnael|Die Benguelastroom aan die weskus van Afrika (regs bo).

Die **Benguelastroom** is 'n koue seestroom in die Atlantiese Oseaan aan die suidwestelike kus van Afrika. Die seestroom het sy oorsprong in die ysige waters rondom Antarktika wat in 'n noordwaartse rigting langs die Weskus (Atlantiese kus) van Suid-Afrika en Namibië tot aan die suide van Angola vloei.

Die stroom word gedryf deur suidoostewinde en is bekend vir die opwelling-ekostelsel wat hier voorkom. Die koue seestroom beïnvloed egter ook die weer aan die Weskus. Die opwelling het tot gevolg dat koue, voedselryke water na die oppervlak gebring word wat tot gevolg het dat groot skole pelagiese vis met groot kommersiële waarde hier leef. Visse soos ansjovis, stokvis en sardyne word gesien as groot hulpbronne vir beide Suid-Afrika en Namibië.

As gevolg van die koue see, bevat lug wat van die see na die land inwaai nie veel vog nie, en dus is reën baie skaars. Dit het tot gevolg dat die weskus van Suid-Afrika en Namibië droë halfwoestyngebiede is.

Die stroom is vernoem na Benguela in Angola.

## Sien ook 
* Agulhasstroom, seestroom aan die ooskus van Afrika.

## Bron 
* ''Die verhaal van Lewe & die Omgewing, 'n Afrika-perspektief.'' Jo van As, Johann du Preez, Leslie Brown en Nico Smit. Struik Nature. 2013. 

## Verwysings
Catharina van Bengale

**Catharina van Bengale** (1631 - 1683) ook bekend as **Groote Catrijn** of **Catrijn van Batavia** was 'n slaaf van die Bengale. Sy was 'n slaafvrou van Paliacatte, Coromandel-kus, Indië. Sy was 'n slaaf in Batavia van die vrye Maria Magdalena.

Dit word dikwels gesê dat sy die voorouer van verskeie Suid-Afrikaanse etniese groepe soos die Kleurlinge en Asiatiese Suid-Afrikane is, maar sy is hoofsaaklik met die Afrikaner Snyman-familiestamboom verbind omdat sy 'n verhouding met Hans Christoffel Snijman gehad het.

## Bronne 
* M Upham "In Hevigen Woede ... Groote Catrijn: Earliest Recorded Female Bandiet at the Cape of Good Hope - A Study in Upward Mobility" Capenis, Sept 1997. Part of a series.

## Verwysings
Brits-Betsjoeanaland

: *Hierdie artikel handel oor die Britse kroonkolonie in die huidige Suid-Afrika. Vir die protektoraat in die huidige Botswana, sien Betsjoeanaland.*

**Brits-Betsjoeanaland** (Engels: *British Bechuanaland*) was 'n kortstondige kroonkolonie van die Verenigde Koninkryk wat in Suider-Afrika bestaan het vanaf sy stigting op 1 September 1885 tot en met die anneksasie na die naburige Kaapkolonie op 16 November 1895. Brits-Betsjoeanaland het 'n oppervlakte van 51&nbsp;424&nbsp;myl² (133&nbsp;190&nbsp;km²) en 'n bevolking van 84&nbsp;210 gehad. Vandag vorm die streek deel van Suid-Afrika.

## Geskiedenis 
duimnael|links|'n Kaart van 1885 wat die protektoraat voor die skepping van die Kroonkolonie Brits-Betsjoeanaland en die Helgoland-Zanzibar-Verdrag vertoon
Betsjoeanaland verwys ná die land van die Tswanas en vir administratiewe doeleindes is dit verdeel in twee politieke entiteite. Die noordelike deel is geadministreer as die Betsjoeanaland-Protektoraat en die suidelike deel, suid van die Moloporivier, is geadministreer as kroonkolonie van Brits-Betsjoeanaland.

In 1882 het die twee Boererepublieke Goosen en Stellaland van Brits-Betsjoeanaland afgeskei. Vir baie maande, beginnende in 1883, is druk geplaas op die Britse regering om iets te doen in Betsjoeanaland weens die onrus in die gebied. Op 29 Oktober 1884 het die Britse regering sir Charles Warren aangestel as spesiale kommissaris van Betsjoeanaland. Op 13 November 1884 het die parlement 'n bedrag van £675&nbsp;000 (dit is gelykstaande aan meer as £32&nbsp;000&nbsp;000 vandag) vir militêre operasies in Betsjoeanaland toegestem. Sir Charles Warren is bevoeg om 'n onreëlmatige krag van 1&nbsp;500 mans in Suid-Afrika te werf, bykomend tot die gereelde troepe wat voorsien sal word.

'n Krag van 4&nbsp;000 troepe, gelei deur sir Charles Warren, is vertrek om Stellaland en Goosen te herwin. Op 7 Februarie 1885 het die krag Vryburg, die hoofstad van Stellaland, bereik en aansluitend voortgegaan tot Mahikeng, die hoofstad van Goosen. Op 8 April 1885 het sir Charles Warren in 'n versending die Britse Regering in kennis gestel dat hy Betsjoeanaland beset en die orde heeltemal herstel het. Die twee Boererepublieke het ineengestort sonder enige bloedvergieting.

Op 30 September 1885 is Stellaland, Goosen en ander gebiede in die suide van die Moloporivier saamgesmelt tot die kroonkolonie van Brits-Betsjoeanaland. In 1891 is die Suider-Afrikaanse Doeane-unie uitgebrei na Brits-Betsjoeanaland en in 1895 is die kolonie by die Kaapkolonie ingelyf, en vorm nou deel van Suid-Afrika, die gebied rondom Mahikeng.

## Sien ook 
* Geskiedenis van Suid-Afrika

## Verwysings 
* 15px Hierdie artikel is vertaal uit die Engelse Wikipedia
Bhakti-beweging

[duimnael|Die kinder-heilige Sambandar, Chola-dinastie, [Tamil Nadoe, van die Freer Galery van Kuns, Washington DC, Hy is een van die van die bekende drie-en-sestig Nayanmars van die Saiva-bhakti-beweging.]]

Die **Bhakti-beweging** verwys na die teïstiese en hervormende tendens wat in die Middeleeue-tye van Hindoeïsme na vore gekom het. Dit het eers in die Tamil-sprekende dele van Suid-Indië begin en daarna het dit dwarsoor die Suid-Asiatiese subkontinent uitgebrei. Die beweging is hoofsaaklik deur verskeie digter-heiliges gelei, hulle het die konvensionele rituele en dogma, sowel as die grense van geslag en kaste van die tradisionele Hindoe-samelewing en kastestelsel uitgedaag. Die beweging beweer dat enigiemand wat toewyding wys, met die almagtig kan kommunikeer. Die Islamitiese Soefie-beweging sowel as ander Dharmitiese godsdienste soos Djainisme en Sikhisme is ook deur die Bhakti-beweging beïnvloed.
Duitse Gemeenskap van België

Die **Duitse Gemeenskap** (Duits: *Deutschsprachige Gemeinschaft*, Frans: *Communauté germanophone*, Nederlands: *Duitstalige Gemeenschap*) is die kleinste van die drie gemeenskappe in die federale staatsstruktuur van België. Daar word soms ook na verwys as die *Duitse Gemeenskap van België* (Duits: *Deutschsprachige Gemeinschaft Belgiens*), veral in kontakte met die buiteland. Beide die raad en die regering van die Duitse Gemeenskap is gesetel in die klein hoofstad, Eupen.

## Verwysings 
## Eksterne skakels 
* Deutschsprachige Gemeinschaft Amptelike webtuiste van die Duitsee Gemeenskap van België

thumb|links|Kaart van die Duitse Gemeenskap van België
Planeet Nege

**Planeet Nege** is 'n groot, hipotetiese planeet in die buitenste gedeelte van die Sonnestelsel. Die bestaan van Planeet Nege is in 2014 die eerste keer voorgestel, ten einde die ongewone wentelbane van 'n groep  Trans-Neptunus-voorwerpe (TNV's) in die buitenste deel van die Kuiper-gordel te verklaar. Konstantin Batygin en Michael Brown, wetenskaplikes aan die Kaliforniese Instituut vir Tegnologie (Caltech), het hul ontdekking op 20 Januarie 2016 aangekondig, gebaseer op dinamiese modelle en nie visuele waarnemings nie.

## Eienskappe 
### Baan 
duimnael|Die moontlike baan.
Planeet Nege volg 'n  elliptiese baan om die Son. Een so 'n omwenteling duur tussen 10&nbsp;000 en 20&nbsp;000 jaar. Die planeet sal nooit nader as 200 keer die afstand tussen die Son en die Aarde, of 200 AE, aan die Son kom nie.

### Grootte 
Na raming het Planeet Nege 'n massa van ongeveer tien keer dié van die Aarde. Ander skattings wissel van vyf tot vyftien keer die massa van die Aarde. Die deursnee van planeet nege is moontlik twee tot vier keer dié van die Aarde.

### Samestelling 
Brown vermoed dat die planeet 'n ysreus is, vergelykbaar met Neptunus en Uranus. Dit sou beteken dat dit veral uit rots en ys bestaan, met 'n relatief klein hoeveelheid gas, want die temperatuur sal laag wees.

## Verwysings
Chloraat

'n Chloraat is 'n sout wat die -ioon bevat, wat die suurres van chloorsuur  is.

Chlorate is baie sterk oksideerders en die oksidasietoestand van die sentrale chlooratoom is 5+ (V). Chlorate is baie goed oplosbaar in water. Litiumchloraat het 'n oplosbaarheid van 313,5 g sout in 100 g water, wat 'n verhouding van 1,6 watermolekule per chloraat verteenwoordig.

## Vervaardiging 
Natriumchloraat is 'n produk van die elektrolise van pekel. Die energie wat vereis word om chloraat te vervaarding is 16,14e_6 kcal/ton (~74,7 kJ/g) natriumchloraat. Die totale reaksie kan geskryf word as:

::NaCl +3H_2O \to NaClO_3 + 3H_2

Die reaksie is endotermies en die spanning vir termoneutrale elektrolise (waarby geen warmte gevorm sou word nie) is 1,62 V. In die praktyk word egter gewoonlik 'n spanning van 2,75-3.5V aangelê. Die temperatuur word gewoonlik op 80 °C gehou, anders word die hipochloriet wat aanvanklik vorm nie in chloraat omgesit nie. Hierdie reaksie is taamlik stadig. Die suurgraad moet beheer word en die suiwerheid van die pekel is ook belangrik. Die aanwesigheid van lig en onsuiwerhede soos Ir, Co, Ni, Cu, Fe en Mn kan parasitêre prosesse soos die ontleding van hipochloriet en die vorming van suurstof veroorsaak, wat die effektiwiteit van die hele proses benadeel. 

Ongeveer 2% word op indirekte wyse vervaardig deur die reaksie:

::3Cl_2 + 6 NaOH \to NaClO_3 + 5NaOH + 3H_2O

## Geskiedenis 
Hierdie elektrosintese is die eerste keer deur Hinsinger en Berzelius in 1802 uitgevoer, en deur Watt gepatenteer in 1851. Die eerste chloraatfabriek is in 1886 in Villers-St. Sepulchre in Switserland gebou.

## Gebruik 
Natriumchloraat NaClO_3 word veral in die papierindustrie gebruik (94%) om  te vervaardig wat as bleikmiddel gebruik word. Ander gebruike is in die landbou om katoen te ontloof, as plantgifstof, 'n oksidant in uraanverryking en in die produksie van ammoniumchloraat NH_4ClO_3 wat vir vuurpylaandrywing gebruik word.

Vuurhoutjies se kop bevat kaliumchloraat KClO_3.

## Onderrig 
duimnael|200px|'n Demonstrasie van kaliumchloraat wat met suiker reageer
In skole en universiteite word kaliumchloraat soms vir 'n demonstrasie van 'n eksotermiese reaksie gebruik. 'n Klein hoeveelheid word in 'n wye reageerbuis geplaas en skuins in 'n klamp geplaas met 'n bunserbrander daaronder. 'n Gummibear word later in die gesmelte kaliumchloraat gegooi wat tot 'n heftige oksidasiereaksie lei en baie pers lig veroorsaak (die kleur van kaliumatome wat in 'n vlam aangeslaan word). Aan die einde van die reaksie ontstaan baie rook en 'n reuk van verbrande karamel. Die eksperiment moet in 'n dampkas opgestel word om nie die laboratorium se brandalarm in werking te stel nie.

## Verwysings
Kilburndam

duimnael|links|Kilburndam se posisie in die Drakensberg-pompopgaarskema.
[duimnael|Die Kilburndam in die voorgrond en die [Woodstockdam in die agtergrond.]]

Die **Kilburndam** is 'n dam naby Bergville in KwaZulu-Natal, Suid-Afrika. Die dam vorm deel van die Tugela-Vaal-waterprojek en die Drakensberg-pompopgaarskema. 

Dit is 'n grondvuldam wat 500 meter (1600 voet) laer as die Sterkfonteindam in die Mnjaneni-rivier geleë is. Dit is in 1981 in gebruik gestel, het 'n kapasiteit van 36&nbsp;700 kubieke meter en 'n oppervlakte van 207 hektaar (510 akker). Die damwal is 48 meter (157 voet) hoog. 

Die hoofdoel van die dam is om hidroëlektrisiteit op te wek. Die gevaarpotensiaal van die dam word as hoog (3) geklassifiseer.

As die aanvraag na elektrisiteit laag is, word water met vier 250 MW tribunes teen 'n tempo van 174 m3/s uit Kilburn na die Driekloofdam gepomp. As die aanvraag hoog is, tipies gedurende die oggend en vroeë aand, word water van Driekloof teen 'n tempo van 312 m3/s vrygelaat om 1&nbsp;000 MW krag op te wek.

Volgens 'n padbord langs die dam:

Die dam is 'n paar kilometer van die Drakensville-vakansieoord geleë.

## Sien ook 
* Lys van grootste damme in Suid-Afrika

## Verwysings
Tripolitanië

duimnael|250px|Kaart van Tripolitanië in die huidige Libië
**Tripolitanië** of **Tripolitana** (Grieks: *Tripolis*; "driestad" of "drie stede", Arabies: طرابلس; *Taraboeloes*) is 'n landstreek in die noorde van Afrika, wat rofweg met die noordweste van die huidige Libië ooreenkom. Die gebied is oorspronklik **Tripolitana** genoem; die naam '*Tripolitan*i*a*' is modern. Die Tripolitan Society bied homself aan as die bewaarder van die belange van Tripoli, 'n sentrale stad in die geografie, geskiedenis en identiteit van die Tripolitaniese streek.https://www.libyanexpress.com/the-tripoli-authority-defender-of-the-capital-or-master-of-manipulation/

De drie stede waarna dié naam verwys, is 
*Sabratha
*Oea (die huidige Tripoli)
*Lepcis Magna, wat ook -eintlik inkorrek- *Leptis Magna* genoem word.

## Klimaat 
Libië is oorwegend woestyn, maar oor die Middellandse See waai dikwels 'n wind uit die noorde, wat in die winter reënwolke aanvoer oor die Nafusagebergte. Die reënwater stroom deur die wadi's na die kus. Dit het die gebied baie vrugbaar gemaak en die drie stede wat deur die Fenisiërs gestig is, het baie ryk geword.

## Geskiedenis 
duimnael|regs|250px|Die teater van Sabratha
Die gebied het deel uitgemaak van die Kartaagse ryk en die Numidiese koninkryk van Massinissa. Ná ongeveer 110 v.C. het dit deel van 'n Romeinse pronvinsie geword, wat Afrika Proconsularis genoem word. Later het dit 'n eie pronvinsie gevorm. Aanvalle van die woestynbewoners, die Garamante het eise gestel aan die Derde legioen Augusta van die Romeine. Keiser Septimius Severus (193-211) het dit probleem opgelos deur die Limes Tripolitanus te bou wat bestaan het uit drie forte in Ghadames, Gheriat el-Garbia en Bu Njem. Dit is die begin van die ontginning van die halfwoestyn in hierdie gebied. Die forte is 'n eeu later opgegee, maar die versterkte plase, die centenaria het nog eeue in gebruik gebly.

Die Limes Tripolitanus het nog baie lank bestaan. Dit het die Vandale, Bisantyne en die koms van die Islam oorleef. Al-Idrisi dateer die vernietiging van die waterwerke in die elfde eeu.

In 1551 het Tripolitanië 'n provinsie van die Ottomaase ryk geword en dit het so gebly tot 1911. Daarna het dit 'n deel geword van die Italiaanse kolonie. Op 24 Desember 1951 is Tripolitanië verenig met Sirenaika en Fezaan in die onafkanklike koninkryk Libië

## Literatuur 
* Graeme Barker e.a., *Farming the Desert. The UNESCO Libyan Valleys Archaeological Survey* (1996)
* Jona Lendering, "Het Rijk naar buiten vergroot. De veldtochten van Septimius Severus", in: *Oorlogsmist. Veldslagen en propaganda uit de Oudheid* (2006) blz.346-354.
* D.J. Mattingly, *Tripolitania* (1995)

## Verwysings 
## Eksterne skakels 
* Limes Tripolitanus
Chloriet (mineralogie)

duimnael|regs|300px|Die struktuur van cookiet, 'n chloriet wat litium bevat (in groen) in die oktaëdriese brusietlae.
**Chloriete** is 'n groep minerale wat geklassifiseer word as tri-oktaëdriese fillosilikate met 'n laagstruktuur wat lyk op mika s'n. Die algemene samestelling van die groep is  waarin isomorfiese vervanging gebruikelik in. Die (Mg,Fe,Al)-ione is in 'n oktaëdriese omringing, die (Al,Si)-ione in 'n tetraëdriese ene.  Die verhoudings Fe/(Mg+Fe) en / bepaal die tipe chloriet.

Die struktuur bestaan uit 'n 2:1:1 laagstruktuur waarin mika- en brusietlae afwissel. Die mikalaag het 'n negatiewe lading wat geneutraliseer word deur 'n positiewe lading in die brusietlaag. Die laagvolgorde is gewoonlik

:: \mbox{...- brusiet - T - O' - T - brusiet -...}

waar die T-O'-T die tetraëdriese-oktaëdriese-tetraëdriese mika-lae voorstel

Die meeste (80%) chloriete het die 11b-politipe struktuur met 'n monokliene sel met parameters van ongeveer: a=5.33, b= 9.23, c.sinβ=14,2 Å en β=97 °. Die b-parameter varieer met die aantal -ione in die oktaëdriese laag en die c-parameter met die /-verhouding in die tetraëdriese laag.

## Ander elemente 
duimnael|300px|'n Monster kämmereriet uit Turkye
Daar is ook minerale wat tot die chloriete gereken word en wat ander elemente bevat. Kämmereriet byvoorbeeld bevat chroom () en vertoon 'n wynrooie kleur. Cookiet bevat litium (). Sy struktuur is triklien 

## X-straalverstrooiing 
X-straalpoeierdiffraksie word gebruik om chloriete te ondersoek en identifiseer. Chloriete vertoon 'n karakteristieke refleksie by 14 Å en sy hoërorde-refleksies. Die diffraksiepatroon verander nie indien die mineraal met etileenglikol of gliserol behandel word nie en bly ook dieselfde by verhitting tot ong. 700 °C.

## Verwysings
Mosambiekkanaal

Die **Mosambiekkanaal** (Frans: *Canal du Mozambique*, Malgassies: ''Lakandranon'i Mozambika*, Portugees: *Canal de Moçambique'') is 'n deel van die Indiese Oseaan wat tussen Mosambiek in die weste en Madagaskar in die ooste geleë is. Dit is ongeveer 1&nbsp;600&nbsp;km lank en 419&nbsp;km wyd op sy nouste punt. Die diepste punt is 3&nbsp;292&nbsp;meter naby die kus van Mosambiek. Die warm Mosambiekstroom vloei suidwaarts deur die kanaal waar dit aansluit by 'n stroom vanaf die ooskus van Madagaskar om die Agulhasstroom te vorm.

Daar is verskeie eilande in die Mosambiekkanaal soos Europa-eiland, Mayotte en Mosambiekeiland.

Frankryk besit in die Mosambiekkanaal die oorsese gebiede Mayotte en die Verspreide Eilande en handhaaf 'n militêre teenwoordigheid in Réunion en sy vloot wat gereeld patrolleer. Hierdie eilandjies bied eksklusiewe ekonomiese sones (EEZ'e), ryk aan visserybronne en moontlik ook koolwaterstowwe. Vir Frankryk is die werklike uitdaging om sy soewereiniteit oor Mayotte te behou, oorkant die Comore-eilande, en veral oor die Verspreide Eilande, te midde van Malgassiese eise. Die Malgasse betwis die Franse teenwoordigheid wettiglik en hulle glo dat hierdie eilandjies afhanklikhede van Madagaskar was en toe Madagaskar onafhanklikheid verkry het, hulle na Madagaskar moes teruggekeer het, en nie na Frankryk nie.

## Verwysings 
## Eksterne skakels 
*
Mosambiekstroom

duimnael|Voorstelling van die Mosambiekstroom.

Die **Mosambiekstroom** is 'n seestroom in die Indiese Oseaan. Dit word dikwels as 'n warm, suidwaartse stroom langs die kus tussen Mosambiek en Madagaskar omskryf. Hierdie beskrywing blyk egter foutief te wees, aangesien die kanaal dikwels groot anti-siklonale draaikolke bevat. Hierdie draaikolke is nie van die res van die stelsel in die Indiese Oseaan afhanklik nie. As die draaikolke voorkom, is dit onmoontlik om 'n vaste stroomrigting te bepaal. Ten tye wanneer die draaikolke ontbreek, kan dit wel as 'n vaste suidvloeiende stroom beskou word.

Hierdie draaikolke is massief, warm en anti-siklonaal. Hulle diameter kan tot so groot as 300&nbsp;km wees. Die oorsaak van die draaikolke is onbekend en word nog ondersoek.

## Sien ook 
* Mosambiekkanaal
* Agulhasstroom

## Verwysings
Cathedralpiek

duimnael|links|Waterstroom naby Cathedralpiek.

**Cathedralpiek** is 'n berg in KwaZulu-Natal, Suid-Afrika. Dit is 'n 3004&nbsp;m hoë (9856 voet) vrystaande berg in die Drakensberge. Die berg is onder die plaaslike bevolking as *Mponjwana* (klein horing) bekend.

Cathedralpiek is deel van Cathedral-rif, wat reghoekig tot die hoofreeks lê. Ander bergpieke in die omgewing is die "Twins", ook bekend as die "Triplets", (2&nbsp;899&nbsp;m of 9&nbsp;510 voet), die "Bell" (2&nbsp;930&nbsp;m of 9&nbsp;800 voet), die "Outer Horns" (3&nbsp;006&nbsp;m of 9&nbsp;860 voet), die "Inner Horns" (3&nbsp;005&nbsp;m of 9&nbsp;858 voet), die "Chessmen" (2&nbsp;987&nbsp;m of 9&nbsp;800 voet) en "Mitre-piek" (3&nbsp;023&nbsp;m of 9&nbsp;919 voet).

Die piek is die eerste keer in 1917 deur D.W Basset-Smith en R.G. Kingdon uitgeklim.

Die Didima-kamp en die Cathedral Peak-hotel lê naby Cathedralpiek. Die hotel bied verblyf en 'n kapel wat vir spogtroues aangewend kan word. Verskeie staproetes kan ook van hier af aangedurf word.

## Sien ook 
* Lys van Bergpieke in Suid-Afrika

## Verwysings
Champagne Castle

duimnael|links|Die Champagne Castle-bergreeks vanaf die suide.

**Champagne Castle** is 'n bergpiek in die Sentrale Drakensberge in KwaZulu-Natal, Suid-Afrika. Dit is die tweede hoogste bergpiek in Suid-Afrika. Om dit lê ander pieke, waaronder Cathkinpiek (3&nbsp;149&nbsp;m), *Sterkhorn* (voorheen bekend as *Mount Memory*), ''Monk's Cowl* en *Dragon's Back''.

Volgens oorlewering het twee onverskrokke bergklimmers, David Gray en majoor Grantham, die piek direk aan die voorkant van Cathkin af uitgeklim. Toe hulle hul oorwinning wou vier, val die bottel sjampanje op 'n rots stukkend en is die berg terstond *Champagne Castle* gedoop.

Cathkinpiek het sy naam aan 'n immigrant van Lanarkshire, Stephan Snyman, te danke. Snyman het die piek na 'n koppie in Glasgow, genaamd *Cathkin Braes*, genoem.

Die Champagne Castle-hotel bied 'n praguitsig oor die bergpiek. Op die perseel is rondawels wat in 1941 deur Italiaanse krygsgevangenes gebou is. Staproetes kan 'n entjie verder in die pad af, by Monk's Cowl, aangedurf word.

## Sien ook 
* Lys van bergpieke in Suid-Afrika

## Verwysings
Europa-eiland

**Europa-eiland** is 'n laagliggende eiland in die Mosambiekkanaal van Suider-Afrika.

Die eiland se afmetings is:
* oppervlakte: 28&nbsp;km²
* diameter: 6&nbsp;km
* maksimum hoogte bo seevlak: 7&nbsp;m
* kuslyn: 22,2&nbsp;km

Die eiland behoort aan Frankryk maar Madagaskar betwis die eienaarskap. Daar is baie voëls wat hier broei.
Drakensberg-amfiteater

[duimnael|300px|Die Drakensberg-amfiteater en die [Tugelarivier.]]
duimnael|300px|Kam van die Amfiteater vanuit 'n suidoostelike rigting.

Die **Drakensberg-amfiteater** is 'n geografiese kenmerk van die Noordelike Drakensberg in KwaZulu-Natal, Suid-Afrika. Dit word as een van die indrukwekkendste kranswande op Aarde beskou. Die krans se aangesig is ongeveer drie keer die totale gesamentlike oppervlakte van al die kranswande van die Yosemite Nasionale Park se beroemde *El Capitan*, en meer as 10 keer die grootte van *El Capitan* se bekendste (suidwestelike) aansig. Dit is deel van die Royal Natal- Nasionale Park.

Die Amfiteater is meer as 5&nbsp;km (3,1 myl) lank en het steil kranse wat ongeveer 1&nbsp;220 meter (4&nbsp;000 voet) langs sy totale lengte uitstyg. Die onderkant van die vallei, vanwaar baie foto's geneem word, is meer as 1&nbsp;830 meter (6&nbsp;000 voet) onder die Amfiteater se hoogste punt. Mont-aux-Sources, een van die hoogste pieke van die Drakensberg, is meer as 3&nbsp;254 meter (11&nbsp;000 voet) bo seevlak geleë. Die Tugelawaterval, die tweede hoogste waterval ter wêreld, stort ongeveer 948 meter (3&nbsp;100 voet) vanaf die Amfiteater na benede.

Verskeie staproetes, onder ander na die voet van die Tugelawaterval, kan vanaf die Royal Natal- Nasionale Park aangedurf word.

## Sien ook 
* Lys van Bergpieke in Suid-Afrika

## Verwysings
Borrelanemoon

Die **borrelanemoon** (*Entacmaea quadricolor*) is 'n anemoon wat in die Indiese-Pasifiese gebied, Rooisee en aan die ooskus van Afrika tot by die noorde van KwaZulu-Natal voorkom. In Engels staan dit bekend as die *Bubble-tentacle anemone*.

## Identifikasie 
Die anemoon kan 'n diameter van 400&nbsp;mm bereik en die tentakels kan tot 100&nbsp;mm lank word. Die tentakels se punte het gloeilamp-tipe swelsels wat amper soos lugborrels lyk. Die tentakels is ligbruin of groen van kleur, terwyl die punte pienkerig is.

Die anemoon anker homself aan slote en skeure op koraalriwwe tot op 'n diepte van 35&nbsp;m. Hulle is die gasheer vir anemoonvisse, garnale en krappe in simbiotiese verhoudings. Die diertjie is 'n filtervoeder. Die spesie kom algemeen voor.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Vastestofchemie

**Vastestofchemie** is 'n onderafdeling van die chemie wat die vorming, stabiliteit, eienskappe en strukture van vaste verbindings bestudeer.  Gewoonlik word dit gesien as 'n onderafdeling van die anorganiese chemie, hoewel daar ook ondersoek aan organiese stowwe uitgevoer word en dit ook wel as onderdeel van die materiaalkunde gesien word.

Vastestofchemie het raakvlakke met die vastestoffisika, die kristallografie, die materiaalkunde, die mineralogie, die metallurgie. die polimeerchemie en fisika.

Die vakgebied het sintetiese en analitiese aspekte. Die meeste vastestofchemici werk vandag (2016) aan oksiede en hulle verwante, 'n tweede groep aan die verbindings van die ander elemente van die chalogeengroep soos sulfide en selenide. Die verbindings van die halogene (F, Cl, Br, I) en pnikogene (N, P, As, Sb, Bi) kry minder aandag, maar word ook uitgevoer. 

## Vastestofsintese 
Die sintese van vastestowwe vereis gewoonlik hoë temperature. In die geval van oksiede kan dit aan die lug of onder suurstof gebeur, vir sulfide of chloride moet dikwels in 'n ampul gewerk word wat afgesluit is van die suurstof en die vog van die atmosfeer.

## Vastestofanalise 
'n Aantal tegnieke stel die vorser in staat sy reaksie produkte te ondersoek
#Diffraksietegnieke soos X-straalpoeierdiffraksie, neutrondiffraksie maak dit moontlike die identiteit van die vaste fase te bepaal
#Termiese tegnieke soos differensiële skandeerkalorimetrie staan toe die temperatuurgedrag te bestudeer
#Optiese tegnieke soos absorpsiespektroskopie word gebruik om die elektroniese struktuur te karakteriseer
#Elektriese en magnetiese metings kan gebruik word om die elektroniese en magnetiese eienskappe en strukture te ondersoek
Chloriet (chemie)

'n **Chloriet** is 'n sout met die komplekse anioon  wat die suurres is van chlorigsuur .

Die stof is 'n matige oksideerder en matige basis. Die sentrale chlooratoom het 'n oksidasietoestand +3 (III). Hierdie molekulêre ioon het twee gelyke C-O bindings. (Net een resonansiestruktuur word getoon).

## Gebruik 
Natriumchloriet word gebruik om chloordiokside te maak, wat gebruik word in die watersuiwering. Die reakse kan met chloor of met hipochloriet uitgevoer word.

:: 2NaClO_2 + Cl_2(g) \to 2ClO_2(g) + 2 Na^{+} + 2Cl^{-}

:: 2NaClO_2 + HOCl \to 2ClO_2(g) + 2 Na^{+} + Cl^{-}+ OH^{-}

'n Oormaat aan chloor is gewoonlik toegevoeg om te voorkom dat daar nog reste chloriet in die drinkwater oorbly. Chloriet kan sekere soorte bloedarmoede veroorsaak. Die chloordiokside self kan chloraat en chloriet terugvorm by hoër temperature en hoër suurgraad. Chlorietkonsentrasies moet tot 1 [mg/L] beperk bly.

## Verwysings
Grondkunde

duimnael|Grond

**Grondkunde** is die wetenskap wat grond en die eienskappe daarvan bestudeer. Dit sluit hulle fisiese, chemiese, morfologiese, mineralogiese eienskappe in, maar ook hul genese, klassifikasie, verspreiding en hul vrugbaarheid. 'n Belangrike aspek is die benutting van grond vir die landbou.

Grond is 'n uiters dun laag wat die planeet bedek, maar dit is 'n uiters kosbare laag omrede dit alle aarde lewensvorme onderhou. Dit moet as hernubare natuurlike hulpbron beskou word. Grondkunde is daarom 'n onontbeerlike studieveld vir volhoubare voedselproduksie in die toekoms.

Grondkunde het talle onderafdelings:

* grondmeganika
* grondmikrobiologie
* grondmineralogie
* grondmorfologie
* grondchemie
* omgewingsgrondkunde
* pedologie

## Verwysings 
## Bronnelys 
* Laker, M.C.: Grond- Ons kwesbare lewensbron. In: Conserva. Departement van Omgewingsake. Deel 9, nr. 3, Mei/Junie 1991. ISSN 0258-3313

## Eksterne skakels 
*
Nathuram Godse

**Nathuram Godse** (Marathi: नथुराम विनायक गोडसे; 19 Mei 1910 – 15 November 1949) is die man wat Mahatma Gandhi doodgemaak het. Hy het glad nie met Gandhi se Ahimsa (nie-gewelddadige)-metode saamgestem nie. Hy het geglo dat die Indiese volk geweld moet gebruik om onafhanklikheid van Brittanje te verkry. Hy was 'n Hindoe-nasionalis van Poena, Maharashtra wat geglo het dat Gandhi besig was om Indië te "Islamiseer" – terwyl die Indiese Moslems hulle eie land by Pakistan gekry het. Godse was 'n lid van die Rashtriya Swayamsevak Sangh en het in die ideaal van 'n onafhanklike Hindoe-Indiese land geglo. Die Bharatiya Janata Party-regering is nog besig om pogings voort te sit om Godse as 'n nasionale held uit te beeld.
Verdeling van Indië

duimnael|links|Kaart van Brits-Indië, die Brits-Indiese Ryk
duimnael|regs|Beweging van vlugtelinge tydens die verdeling van Indië

Die **Verdeling van Indië** (ook **Partisie van Indië** genoem) van 1947 het Brits-Indië in twee lande, Indië en Pakistan, verdeel. Hierdie verdeling het die einde van die Britse heerskappy op die Indiese subkontinent beteken. Die verdeling is gedeeltelik deur die Tweenasieteorie veroorsaak. Dié teorie is deur Syed Ahmed Khan, as gevolg van godsdienstige kwessies, aangebied. Pakistan het 'n Islamitiese republiek geword, terwyl Indië 'n sekulêre republiek met 'n hoofsaaklik Hindoe-bevolking geword het. Een van die belangrikste leiers van die verdeling was Muhammad Ali Jinnah, wat die eerste goewerneur-generaal van Pakistan geword het.

Die verdeling was 'n bloedige gebeurtenis en dit het die grootste migrasie in die geskiedenis sowel as die dood van talle mense veroorsaak. Dit het ook verskeie oorloë tussen Indië en Pakistan veroorsaak.

## Tydlyn 
duimnael|regs|Vlugtelinge op 'n treindak tydens die partisie

## Verwysings
Syed Ahmed Khan

**Sir Syed Ahmed Khan Bahadur** CSI (17 Oktober 1817 – 27 Maart 1898; Oerdoe: سر سید احمد خان; beter bekend as **Sir Syed**, was 'n Indiese Moslem pragmatis, Islamitiese modernis, filosoof en sosiale aktivis uit Brits-Indië. Hy het vir die Britse Oos-Indiese Kompanjie gewerk en was een van die stigters van die Aligarh Moslem-universiteit. Hy het eers in Hindoe-Moslem eenheid geglo, maar het later die Tweenasieteorie aangebied. Vir die rede is hy bekend vir die voorspraak van die Tweenasieteorie en uiteindelik die Partisie van Indië.

## Verwysings 
## Eksterne skakels
Gereformeerde kerk Eendracht

duimnael|links|320px|Die Gereformeerde kerk Eendracht.

[duimnael|160px|regs|Dr. [Frans Lion-Cachet|F.N. Lion-Cachet, leraar van 1963 tot 1967.]]

duimnael|regs|160px|Ds. A.J.R. Vermeulen, leraar van 1974 tot 1987, toe hy aftree.

Die **Gereformeerde kerk Eendracht** was die kleinste gemeente in die GKSA se Klassis Piet Retief en het ontbind in Desember 2023. Einde 2015 het die belydende lidmate 24 getel en die dooplidmate twee, vergeleke met onderskeidelik 40 en 14 in 2001. Einde 2016 was dit 28 en twee. In die jaar waarin die gemeente ontbind het, het nege belydende lidmate oorgebly.

Die dorpie Eendracht het naasaan Leslie in Mpumalanga gelê, nagenoeg halfpad tussen Springs en Bethal. Later is die nedersettings saamgevoeg onder die naam Leandra. Op Eendracht is die Gereformeerde kerk Eendracht op 22 Desember 1934 van die Gereformeerde kerk Heidelberg afgestig. As bruidskat het die dogter ’n aantal erwe gekry.

Die kerkgebou van die Hervormde gemeente Eendracht, gestig op 20 Maart 1917 en met ’n sieletal van 307 in 2014, is in die beginjare gehuur teen £5 per jaar op voorwaarde dat die Gereformeerde kerk ook die windpomp in stand hou. Ná baie vergaderings en beplanning het die Gereformeerdes in 1943 begin met die oprigting van hul eie kerkgebou. Ds. P.J.J. Delport van die Gereformeerde kerk Bethal het die hoeksteen gelê van die gehou wat sitplek bied aan 400 kerkgangers en sowat £8 500 gekos het.

Die kerk is op 29 Januarie 1944 in gebruik geneem tydens ’n geleentheid waar prof. J.D. du Toit (Totius) opgetree het.

## Predikante 
# Lion-Cachet, dr. Francois Nicholas, 1963 – 1967 
# Du Plessis, Dawid Gerhardus Cornelius, 1967 – 1974 (in kombinasie met Evander) 
# Vermeulen, Andries Johannes Roos, 1974 – 1987 (aanvaar sy emeritaat)
# Minnie, Francois Gysbertus, 1988 – 1991 
# Odendaal, Pieter Abraham, 1992 – 1993 (in kombinasie met Evander)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Eendracht
Gereformeerde kerk Midrand

Die **Gereformeerde kerk Midrand** was die jongste nuwe gemeente in die GKSA se Klassis Groter-Johannesburg, aangesien die Gereformeerde kerk Randburg, wie se stigtingsdatum aangegee word as 2003, in werklikheid ’n samestelling is van die ou gemeentes Johannesburg-Melville (1924), Randburg (1960) en Randburg-Oos (1976). Einde 2015, toe Midrand 95 belydende en 18 dooplidmate gehad het, was dit die sewende kleinste van die 15 gemeentes in dié Klassis.

Vanaf veral die negentigerjare het die gebied tussen Johannesburg en Centurion rondom die ouer nedersetting Halfweghuis en Kyalami geweldig ontwikkel en in dié tyd die naam Midrand gekry. Eers was die ontwikkeling veral langs die N1, maar later het woongebiede ook vêrder weg van die nasionale pad ontwikkel. In dié gebied het die Gereformeerde kerk Midrand in 1999 tot stand gekom. ’n Groot erf is op die Erand-landbouhoewes Uitbreiding 1, wes van die N1, gekoop en in vier erwe verdeel.

Van 2002 af het hierdie gemeente en die Nederduitsch Hervormde gemeente Midrand, wat op 1 Januarie 1931 as Johannesburg-Noord gestig is, maar sy kerkgebou by Atholstraat 188, Highlands-Noord, verkoop het nadat die meeste lidmate weggetrek het, ’n besonderse verbintenis omdat hulle ooreengekom het om saam ’n kerk op te rig. Die Gereformeerde kerk Midrand het toe ’n sieletal van sowat 200 gehad en die Hervormde gemeente Midrand sowat 75, vergeleke met sowat 100 in 2014.

Een van die erwe is vir kerklike gebruik gehersoneer. In November 2004, nadat die Hervormdes ’n tyd lank eredienste gehou het in die Laerskool Halfway House, het die kerkrade van die twee gemeentes ooreengekom om die erwe saam te besit en te beheer en om die bestaande woonhuis op een daarvan as ’n kerkgebou te ontwikkel.

Uit albei gemeentes is ’n gesamentlike eiendomskommissie aangewys wat verantwoordelik sou wees daarvoor om die woonhuis by Elfde Weg 124, Erand, in ’n kerkgebou te omskep. Op 18 September 2005 is die gebou ingewy deur albei gemeentes, wat ook saam besluit het om ’n Allen-orrel te installeer. 

In 2013 het die Gereformeerde, Hervormde en NG gemeentes van Midrand saam die Midrand Afrikaanse Akademie gestig, wat later uit die NG pastorie na die gesamentlike kerkperseel verhuis het.

## Predikant 
# Van 't Zand, Jan Douwe, 1999 – 2003
# Van den Berg, Petrus Johannes, 2010 – 2022

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Eksterne skakels 
*  Die kerkgebou wat die Gereformeerde en Hervormde gemeentes Midrand deel, soos te sien op Google Maps. URL besoek op 25 Januarie 2016.
Gereformeerde kerk Goeie Hoop

duimnael|links|250px|Die Gereformeerde kerk Goeie Hoop.

[duimnael|regs|170px|Ds. P.C. Snyman, leraar van 1956 tot 1957, toe hy 'n finalejaarstudent aan die [Teologiese Skool Potchefstroom was in 1955.]]

[duimnael|regs|170px|Ds. [Jan de Bruin, leraar van 1935 tot 1943 (in kombinasie met Vryburg).]]

Die **Gereformeerde kerk Goeie Hoop** is die kleinste van die 30 gemeentes in die GKSA se Klassis Noordwes en een van die kleinste in die hele Kerk. Einde 2016 was hier 11 belydende en drie dooplidmate, dieselfde getal belydende lidmate as in 2009, maar vier minder dooplidmate. In 1960 was die syfers onderskeidelik 60 en 50.

Die Gereformeerde kerk Goeie Hoop is in 1931 gestig en die bekende Gemsbokvlakte asook die dorpie Piet Plessis, halfpad tussen Stella en Tosca, val binne die gemeentegrense. Agttien jaar later kon die gemeente sy kerkgebou, wat vandag nog gebruik word, in gebruik neem en wel op 2 Julie 1949. L.A. Nortjé was voorsitter van die boukommissie. Tydens die ingebruikneming van die kerk het 15 sprekers opgetree buite die verwelkoming, oorhandiging van die sleutels en ’n erediens. Ds. J.L. de Bruin het die ingebruiknemingseremonie gehou.

Op dieselfde Saterdag (2 Julie) is die voorbereidingsdiens om seweuur die aand gehou en die eerste Nagmaal in die nuwe die volgende môre.

Hoewel die wegtrek van lidmate uit die omgewing Goeie Hoop se sieletal tot net 14 laat afneem het en hier einde 2015 net twee ouderlinge maar geen diakens was nie, bestaan die gemeente tans (2016) nog voort. Die Hervormde gemeente Goede Hoop is op 29 November 1913 gestig en het einde 2014 36 belydende en 13 dooplidmate gehad, terwyl die NG gemeente Piet Plessis eers in 1956 tot stand gekom het. Dié gemeente het einde 2014 118 belydende en 27 doopldimate gehad.

## Predikante 
# De Bruin, Johannes Lodewicus, 1935–1943 (in kombinasie met Vryburg)
# Snyman, Philippus Christoffel, 1956–1957
# De Beer, Dewald Lambertus, 1976–1980 (in kombinasie met Mafeking)
# Venter, Tjaard Machiel, 1980–1982 (in kombinasie met Mafeking)
# Olivier, Hendrik Willem, 1983–2001 (in kombinasie met Mafikeng) (verlaat die bediening)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Brian Eno

**Brian Peter George St. John le Baptiste de la Salle Eno** ([ˈiːnoʊ], * 15 Mei 1948 in Woodbridge, Suffolk, Engeland as *Brian Peter George Eno*), bekend as **Brian Eno** of kort **Eno**, is 'n Engelse musikant, komponis, musiekvervaardiger, sanger en visuele kunstenaar wat bekendheid verwerf het as een van die voorste vernuwers van *ambient music*.

Eno het sy akademiese opleiding onder Roy Ascott by die Ipswich Civic College ontvang en vervolgens aan die Colchester Institute se kunsskool in Essex, Engeland gestudeer waar hy sy inspirasie in minimalistiese skilderkuns, kubernetiek en eksperimentele musikale tegnieke gevind het. In die vroeë 1970's het hy as sintetiseerderspeler by die musiekgroep Roxy Music aangesluit.

Roxy Music het binnekort groot sukses in die glam rock-musiekgenre behaal, maar Eno het geleidelik moeg geraak vir konserttoere en sy geskille met die groep se hoofsanger Bryan Ferry. In 1973 het Eno die groep verlaat om 'n reeks vernuwende langspelers op te neem waarop hy met verskillende musiekstyle geëksperimenteer en 'n baanbreker vir *ambient music* geword het.

## Bronnelys 
* 
*
Shreya Ghoshal

**Shreya Ghoshal** is 'n Indiese sangeres. Sy het vier Nasionale Film-pryse, vyf Filmfare-pryse en agt Filmfare (Suid-Indië)-pryse ontvang. Sy het liedjies vir filmmusiek in verskeie Indiese tale opgeneem, en so haar identiteit as 'n leidende sangeres van die Indiese filmbedryf gevestig.

Haar talent is eers deur die filmvervaardiger Sanjay Leela Bhansali opgemerk toe Ghoshal in die TV-werklikheidsreeks en -sangkompetisie *Sa Re Ga Ma Pa* deelgeneem het.

Die goewerneur van die Amerikaanse deelstaat Ohio het 26 Junie as *Shreya Ghoshal-dag* verklaar.

## Eksterne skakels 
*  Amptelike webwerf
Republiekdag (Indië)

**Republiekdag** (onderskeidelik *Republic Day* en *गणतन्त्र दिवस* in Indië se amptelike tale, Engels en Hindi) herdenk die dag toe Indië op 26 Januarie ’n demokratiese en sekulêre republiek geword het.

Die nuwe Grondwet is deur die Indiese Grondwetgewenderaad op 26 November 1949 aanvaar, en dit het op 26 Januarie 1950 in werking getree.

Dit is een van die drie nasionale vakansiedae in Indië, die ander is Gandhi Jayanti en Onafhanklikheidsdag.

## Galery 

Lêer:Rashtrapati Bhavan and adjacent buildings, illuminated for the Republic Day.jpg|Rashtrapati Bhavan verlig.
Lêer:SKAT.jpg|Surya Kiran Kunsvliegspan besig om die driekleur te toon.
Lêer:BSF-Republic day.jpeg|Grensekuriteit tydens Republiekdag
Groupe PSA

Die **Groupe PSA** (in Afrikaans, *Groep PSA*; afgekort **PSA**; soms **Peugeot-Citroën** genoem; vorige naam, 1991–2016, **PSA Peugeot Citroën**) was 'n multinasionale korporasie wat motorvoertuie vervaardig het. PSA staan vir *Peugeot Société Anonyme*. Dit het in Jan 2021 met Fiat Chrysler saamgesmelt om die multinasionale Stellantis te vorm.

Die belangrikste fabrieke is geleë in Europa (Frankryk, Spanje, Portugal, die Tsjeggiese Republiek, Slowakye, Italië), in Asië (Turkye, Iran, China), in Afrika (Marokko, Nigerië), en Latyns-Amerika (Brasilië, Argentinië).

Die belangrikste markte vir PSA in 2014 was in Wes-Europa en China.

PSA se aandele het sedert 23 Maart 2015 deel van die CAC 40-mandjie op die effektebeurs Euronext in Parys gevorm.

In 2015 het PSA 2&nbsp;973&nbsp;000 motors verkoop, 'n groei van 1.17% teenoor 2014.

Na 88 jaar van eienaarskap het General Motors Opel en Vauxhall Motors in 2017 aan die Franse motorvervaardiger PSA verkoop.

Lêer:Peugeot 208 e-HDi FAP 115 Stop & Start Allure – Frontansicht, 23. September 2012, Hilden.jpg|Die Peugeot 208.
Lêer:DS 6WR 01 Auto China 2014-04-23.jpg|Die DS 6WR, spesifiek vir die Chinese mark gebou.
Lêer:Citroën C4 Cactus BlueHDi 100 Shine Edition – Frontansicht (1), 2. November 2014, Münster.jpg|Die Citroën C4 Cactus.
Lêer:Carlos Tavares 2 Genf 2018.jpg|Carlos Tavares, voorsitter van die Raad sedert 1 April 2014.
Lêer:2015-03-03 Geneva Motor Show 3859.JPG|Die Citroën DS, oorspronklike model.

## Eksterne skakels 
* Amptelike webtuiste

## Verwysings
Praganemoon

Die **praganemoon** (*Heteractis magnifica*) is die tweede grootste anemoon in die wêreld en kom voor in tropiese water in die Indiese-Pasifiese area, Rooisee en die ooskus van Afrika tot by die noorde van KwaZulu-Natal. In Engels staan die anemoon bekend as die *Magnificent anemone*.

## Identifikasie 
Die anemoon het 'n omtrek van 800&nbsp;mm by sy basis. Die stam se kleur is magenta of neig na bruin. Die tentakels word tot 75&nbsp;mm lank en is dig en glad. Hulle punte is rond en is wit met geel of groen. Party tentakels mag vertak. Die anemoon groei op die meer oop gedeeltes van koraalriwwe in dieptes wat wissel van 1 tot 50&nbsp;m.

Hierdie anemoon het die vermoë om na ander plekke te dryf deur homself met water te vul. Hulle is die gasheer vir anemoonvisse, garnale en krappe in simbiotiese verhoudings. Aanraking mag die vel irriteer.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Oktaëder

100px|links

'n **Oktaëder** is 'n platoniese veelvlak of platoniese vaste liggaam wat bestaan uit agt gelyke vlakke wat in ses hoekpunte byeenkom.

Die vlakke is gelyksydige driehoeke. Daar is twaalf gelyke sye, wat hoeke van 60° of 90° met mekaar maak.

Die inhoud van 'n oktaëder met sy **a** is:

::: V=\frac{\sqrt{2}}{3}a^{3}

## Voorbeeld van 'n oktaëder-diamant 
* 616-diamant
Dodekaëder

'n **Dodekaëder**, of **twaalfvlak**, is 'n platoniese vaste liggaam (veelvlak) wat uit twaalf gelyke vyfhoeke bestaan wat in 20 hoekpunte ontmoet.

links|100px|'n 'n 3-dimensionele voorstelling van 'n dodekaëder

## Sien ook 
* Romeinse dodekaëder
Groot Mere van Afrika

[duimnael|[Nasa-Satellietbeeld van die Groot Mere van Afrika]]
[duimnael|Kaart van die Groot Mere van Afrika:[Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]

Die **Groot Mere van Afrika** (Engels: *African Great Lakes*, Swahili: *Maziwa Makuu*) vorm 'n reeks van mere binne die Groot Skeurvallei in Oos-Afrika. Dit sluit in die Victoriameer, die wêreld se derde grootste varswatermeer volgens oppervlakte, en die Tanganjikameer, die wêreld se tweede grootste meer volgens volume en diepte. 

Die groot skeurmere van Afrika vorm sedert ou tye die tuis van 'n groot biodiversiteit; 10 persent van die wêreld se visspesies is daar gevind. Die mere Victoria, Tanganjika en Malawi bevat 'n kwart van die aarde se varswatervoorraad.

Lande wat in die Groot Mere-streek (soms ook *Groter Mere-streek* genoem) geleë is sluit in Burundi, die Demokratiese Republiek van die Kongo, Kenia, Malawi, Mosambiek, Rwanda, Tanzanië, Uganda en Zambië.

## Opvanggebiede 
Die Groot Mere van Afrika word verdeel in drie verskillende opvanggebiede (rivierbekkens); 'n getal soos die Turkanameer, het ook interne dreineringstelsels. Die volgende, in volgorde van grootte van die grootste tot die kleinste, word dikwels tot die Groot Mere van Afrika gereken:
* Victoriameer
* Tanganjikameer
* Malawimeer (Nyassameer)
* Turkanameer
* Albertmeer
* Rukwameer
* Mwerumeer
* Kivumeer
* Edwardmeer (Rutanzige)
* Kyogameer

Soms word net die Victoriameer, Albertmeer, en Edwardmeer as die Groot Mere beskou, omdat hulle die enigste drie is wat in die Wit Nyl uitmond. Die Kyogameer is deel van die Groot Mere-stelsel, maar dit word egter nie as een van die Groot Mere beskou nie omdat dit heelwat kleiner is as die andere mere. Die Tanganjikameer en Kivumeer mond beide in die Kongorivier-stelsel uit, terwyl die Malawimeer se water deur die Shirerivier in die Zambezirivier vloei. Die Turkanameer het geen afloop nie.

## Verwysings 
## Bronne 
* 15px Hierdie artikel is vertaal uit die Engelse Wikipedia

## Eksterne skakels 
*
Advanced Photo System

duimnael|'n Klein APS-kamera met film
Die **Advanced Photo System (APS)** was 'n poging wat deur kamera- en filmvervaardigers in die tweede helfte van die 1990's onderneem is om die bestaande analoë fototegniek omvattend te moderniseer - kort voordat digitale fotografie die mark verower het. Die afkorting APS, wat daarna verwys, word deesdae steeds vir bepaalde groottes van digitale kamerasensors gebruik (sien APS-C).

APS is amptelik op 22 April 1996 deur die kamera- en filmvervaardigers Canon, Fujifilm, Kodak, Minolta en Nikon bekend gestel. Dit is 'n soort hibriede tegniek waarmee bykomende digitale inligting oor opname- en verwerkingsgegewens op nuwe filmmateriaal gestoor kan word.

Die APS-tegniek het nooit so gewild geraak soos die 35mm-filmformaat nie. Kameraboureekse vir die APS-formaat het ná 2001 gaandeweg van die mark verdwyn nadat kommersiële sukses met digitale kameras behaal is.